Kanadalainen puolustaja oli aikansa kolmosvaraus NHL:ssä.

Vahvasti liigakauden aloittanut Tampereen Ilves ilmoitti keskiviikkona, että se on tehnyt loppukauden mittaisen sopimuksen Cam Barkerin kanssa. Kontrahdissa on marraskuun loppuun kestävä koeaika.

Barker, 32, on saapui Tampereelle keskiviikkona ja aloittaa harjoittelun uudessa joukkueessaan torstaina.

Kanadalaispuolustaja on Chicago Blackhawksin ensimmäisen kierroksen varaus kesältä 2004. Blackhawks valitsi hänet koko tilaisuuden kolmantena pelaajana Aleksandr Ovetshkinin ja Jevgeni Malkinin jälkeen.

Barker on pelannut NHL:ssä 310 runkosarjan ottelua kausina 2005–13 ja saalistanut niissä 21+75=96 tehopistettä. Pudotuspeleissä hänen saldonsa on 17 ottelussa 3+6=9.

Sen jälkeen hän on edustanut KHL:ssä Barys Astanaa ja Slovan Bratislavaa, jossa syntyi viime kauden alkupuolella 37 ottelussa tehopisteet 2+8=10.

Barker pelasi viime talvena kolme ottelua sveitsiläisseura SCL Tigersin riveissä saldolla 1+1=2. Hänen kautensa päättyi siellä jo tammikuussa jalan murtumiseen.

Barker ei ole pelannut tällä kaudella yhtään ottelua.

Edit. Korjattu nimi oikeaksi klo 12.37.